Carmina Burana je zbirka [srednjeveške](http://sl.wikipedia.org/wiki/Srednji_vek) [posvetne](http://sl.wikipedia.org/w/index.php?title=Posvetnost&action=edit) [lirike](http://sl.wikipedia.org/w/index.php?title=Lirika&action=edit), nastale po letu [1220](http://sl.wikipedia.org/wiki/1220) in pred letom [1250](http://sl.wikipedia.org/wiki/1250). Gre za tristo petindvajset besedil, ki so jih našli kot [rokopisni](http://sl.wikipedia.org/w/index.php?title=Rokopis&action=edit) [kodeks](http://sl.wikipedia.org/w/index.php?title=Kodeks&action=edit) leta [1803](http://sl.wikipedia.org/wiki/1803) v [benediktinski](http://sl.wikipedia.org/w/index.php?title=Benediktinci&action=edit) [opatiji](http://sl.wikipedia.org/w/index.php?title=Opatija&action=edit) Benediktbeuern na [Bavarskem](http://sl.wikipedia.org/wiki/Bavarska). Napisani so v [latinskem](http://sl.wikipedia.org/wiki/Latin%C5%A1%C4%8Dina), [srednjevisokonemškem](http://sl.wikipedia.org/w/index.php?title=Srednjevisokonem%C5%A1ki_jezik&action=edit) in [starofrancoskem jeziku](http://sl.wikipedia.org/w/index.php?title=Starofrancoski_jezik&action=edit) s pisavo [*minuskulo*](http://sl.wikipedia.org/w/index.php?title=Minuskula&action=edit). Nekatere [pesmi](http://sl.wikipedia.org/wiki/Pesem) so opremljene z [nevmami](http://sl.wikipedia.org/w/index.php?title=Nevma&action=edit) (znamenja srednjeveške [notne pisave](http://sl.wikipedia.org/wiki/Notni_zapis)), vse pa so bile namenjene [petju](http://sl.wikipedia.org/w/index.php?title=Petje&action=edit), nekatere celo [plesu](http://sl.wikipedia.org/wiki/Ples). Del besedil je izgubljen. Ohranjena so po temah: [moralično](http://sl.wikipedia.org/w/index.php?title=Morala&action=edit)-[satirična](http://sl.wikipedia.org/wiki/Satira), [ljubezenska](http://sl.wikipedia.org/wiki/Ljubezen) (teh je največ) in [pivska](http://sl.wikipedia.org/w/index.php?title=Popivanje&action=edit) oziroma [kockarska](http://sl.wikipedia.org/w/index.php?title=Kockanje&action=edit) ([Vsemogočna Fortuna](http://sl.wikipedia.org/w/index.php?title=Vsemogo%C4%8Dna_Fortuna&action=edit)). V zadnem delu kodeksa so nabožne igre. Prvič so kodeks objavili leta [1847](http://sl.wikipedia.org/wiki/1847).

Avtorji iz izbirke *Carmina burana* so [anomimni](http://sl.wikipedia.org/w/index.php?title=Anonimnost&action=edit). Izjema je le [Arhipoeta](http://sl.wikipedia.org/w/index.php?title=Arhipoeta&action=edit), o katerem je znanih le nekaj življenskih podatkov in to, da je napisal pesem *Arhipoetova tožba*. Pesniki so bili [*vagati*](http://sl.wikipedia.org/w/index.php?title=Vagat&action=edit) (popotniki), šolani [kleriki](http://sl.wikipedia.org/w/index.php?title=Klerik&action=edit), ki so opustili [univerzitetni študij](http://sl.wikipedia.org/wiki/Univerzitetni_%C5%A1tudij) in nastopali kot [potujoči pevci](http://sl.wikipedia.org/w/index.php?title=Potujo%C4%8Di_pevec&action=edit). To poezijo zato imenujemo tudi *vaganska lirika*.

Odlomke iz Carmine Burane je uglasbil [Carl Orff](http://sl.wikipedia.org/wiki/Carl_Orff) v istoimenskem delu za [simfonični orkester](http://sl.wikipedia.org/wiki/Simfoni%C4%8Dni_orkester), [zbor](http://sl.wikipedia.org/wiki/Zbor) in [vokalne](http://sl.wikipedia.org/wiki/Vokal) [soliste](http://sl.wikipedia.org/wiki/Solist). Skladbo je podnaslovil v latinščini kot »*Cantiones profanae cantoribus et choris cantandae comitantibus instrumentis atque imaginibus magicis*« (Posvetne pesmi za pevce in zbore, ki naj jih pojejo skupaj z instrumenti in čudežnimi slikami). Ta oznaka je sicer le redko uporabljena pri omembi skladbe. [Praizvedba](http://sl.wikipedia.org/wiki/Praizvedba) Orffove Carmine Burane je bila [8. junija](http://sl.wikipedia.org/wiki/8._junij) [1937](http://sl.wikipedia.org/wiki/1937) v [Frankfurtski](http://sl.wikipedia.org/wiki/Frankfurt) operni hiši, verjetno pa je najpopularnejša skladba, ki je nastala v [nacistični](http://sl.wikipedia.org/wiki/Nacizem) Nemčiji. Sprva so jo kritiki označili kot »degenerirano« glasbo, režim Tretjega rajha jo je sprejel z navdušenjem in jo izrabljal kot zaščitni znak [arijske](http://sl.wikipedia.org/w/index.php?title=Arijci&action=edit) rase. Najbolj znan je prvi [stavek](http://sl.wikipedia.org/w/index.php?title=Stavek_%28glasba%29&action=edit), ki nosi naslov *O Fortuna*.

**Carl Orff**, [nemški](http://sl.wikipedia.org/wiki/Nemci) [skladatelj](http://sl.wikipedia.org/wiki/Skladatelj) in [pedagog](http://sl.wikipedia.org/wiki/Pedagog), \* [10. julij](http://sl.wikipedia.org/wiki/10._julij) [1895](http://sl.wikipedia.org/wiki/1895), [München](http://sl.wikipedia.org/wiki/M%C3%BCnchen), † [29. marec](http://sl.wikipedia.org/wiki/29._marec) [1982](http://sl.wikipedia.org/wiki/1982), München.

Orff ni želel govoriti o svoji preteklosti, zato so biografski podatki, predvsem v času [svetovnih vojn](http://sl.wikipedia.org/wiki/Svetovna_vojna), delno zabrisani. Izhajal je iz [nemške](http://sl.wikipedia.org/wiki/Nem%C4%8Dija) družine, ki je bila zelo aktivna v nemški vojski. Vojaška godba očetovega [regimenta](http://sl.wikipedia.org/w/index.php?title=Regiment&action=edit) je pogosto igrala [glasbo](http://sl.wikipedia.org/wiki/Glasba) mladega Carla. Do leta [1914](http://sl.wikipedia.org/wiki/1914) je študiral glasbo na münchenski Akademiji za glasbo, med [1. svetovno vojno](http://sl.wikipedia.org/wiki/1._svetovna_vojna) pa je služil vojaški rok. Zatem je deloval na različnih pozicijah v opernih hišah v [Mannheimu](http://sl.wikipedia.org/w/index.php?title=Mannheim&action=edit) in [Darmstadtu](http://sl.wikipedia.org/w/index.php?title=Darmstadt&action=edit), kasneje pa se je vrnil v München in nadaljeval študij glasbe.

Orff je soustanovitelj »Guentherjeve šole« za [gimnastiko](http://sl.wikipedia.org/w/index.php?title=Gimnastika&action=edit), glasbo in [ples](http://sl.wikipedia.org/wiki/Ples) v Münchnu, kjer je bil od leta [1925](http://sl.wikipedia.org/wiki/1925) do svoje smrti vodja glasbenega oddelka. Predvsem se je ukvarjal z otroki in razvil mnoge teorije v glasbenem izobraževanju. Po njem je dobil ime [orffov instrumentarij](http://sl.wikipedia.org/w/index.php?title=Orffov_instrumentarij&action=edit).

Skladatelj se v času [Tretjega rajha](http://sl.wikipedia.org/wiki/Tretji_rajh) ni formalno povezoval z [nacistično stranko](http://sl.wikipedia.org/wiki/Nacizem), kljub temu pa ga je avtomatizem popularnosti njegovega slavnega dela, [Carmine Burane](http://sl.wikipedia.org/wiki/Carmina_Burana), povezoval z [ideologijo](http://sl.wikipedia.org/wiki/Ideologija) in ustrojem takratne države. Orff je bil bližnji prijatelj [Kurta Huberja](http://sl.wikipedia.org/w/index.php?title=Kurt_Huber&action=edit), enega od osnovalcev odporniškega gibanja *Die Weiße Rose* (bela vrtnica), ki ga je leta [1943](http://sl.wikipedia.org/wiki/1943) ubil [gestapo](http://sl.wikipedia.org/w/index.php?title=Gestapo&action=edit). Po [2. svetovni vojni](http://sl.wikipedia.org/wiki/2._svetovna_vojna) je Orff trdil, da je bil član te skupine in, da je sodeloval pri odporniškem gibanju, vendar za to ni nobenih trdnih dokazov.

Orff je pokopan v [baročni](http://sl.wikipedia.org/wiki/Barok) [cerkvi](http://sl.wikipedia.org/wiki/Cerkev) [pivovarskega](http://sl.wikipedia.org/wiki/Pivo) [benediktinskega](http://sl.wikipedia.org/w/index.php?title=Benediktinci&action=edit) [samostana](http://sl.wikipedia.org/wiki/Samostan) *Andechs*, južno od Münchna.

### Skladbe za orkester

* *Tanzende Faune* (Plešoča Favna, [1914](http://sl.wikipedia.org/wiki/1914))
* *Treibhauslieder* (po [Maeterlincku](http://sl.wikipedia.org/w/index.php?title=Maurice_Materlinck&action=edit), [1914](http://sl.wikipedia.org/wiki/1914) - nedokončano delo)
* [*Monna Vanna*](http://sl.wikipedia.org/w/index.php?title=Monna_Vanna&action=edit) (po Maeterlincku)
* *Mali koncert* za čembalo in pihala ([1927](http://sl.wikipedia.org/wiki/1927), po skladbah za [lutnjo](http://sl.wikipedia.org/wiki/Lutnja) iz [16. stoletja](http://sl.wikipedia.org/wiki/16._stoletje))

[[spremeni](http://sl.wikipedia.org/w/index.php?title=Carl_Orff&action=edit&section=3)]

### Komorne skladbe

* Dva godalna kvarteta, kompozicije na [cantus firmus](http://sl.wikipedia.org/w/index.php?title=Cantus_firmus&action=edit) ([1929](http://sl.wikipedia.org/wiki/1929))

[[spremeni](http://sl.wikipedia.org/w/index.php?title=Carl_Orff&action=edit&section=4)]

### Dramska dela

* *Gisei, das Opfer*; [opera](http://sl.wikipedia.org/wiki/Opera) na lasten [libreto](http://sl.wikipedia.org/wiki/Libreto), po staro-[japonski](http://sl.wikipedia.org/wiki/Japonska) drami Terakoya ([1913](http://sl.wikipedia.org/wiki/1913))
* *Der Mond, ein kleines Welttheater* (Zemlja, malo svetovno gledališče, [1939](http://sl.wikipedia.org/wiki/1939))
* *Die Kluge* ([1943](http://sl.wikipedia.org/wiki/1943))
* *Die Bernauerin*, na lastno besedilo ([1947](http://sl.wikipedia.org/wiki/1947))
* *Antigonae* (besedilo: F. Hölderlin, po [Sofoklu](http://sl.wikipedia.org/w/index.php?title=Sofokles&action=edit), [1949](http://sl.wikipedia.org/wiki/1949))
* *Astutuli*, bavarska komedija (govorjena drama z nekaj glasbenimi vložki; na lastno besedilo, [1953](http://sl.wikipedia.org/wiki/1953))
* *Ojdip, tiran* (tragedija na besedilo F. Hölderlina, po Sofoklu; [1959](http://sl.wikipedia.org/wiki/1959))

[[spremeni](http://sl.wikipedia.org/w/index.php?title=Carl_Orff&action=edit&section=5)]

### Scenske [kantate](http://sl.wikipedia.org/w/index.php?title=Kantata&action=edit)

* [*Carmina Burana*](http://sl.wikipedia.org/wiki/Carmina_Burana) ([1937](http://sl.wikipedia.org/wiki/1937))
* *Catulli Carmina* ([1943](http://sl.wikipedia.org/wiki/1943))
* *Trionfo di Afrodite* ([1953](http://sl.wikipedia.org/wiki/1953))
* *Ein Sommernachtstraum* (Sen kresne noči; [1952](http://sl.wikipedia.org/wiki/1952), revidirana verzija [1962](http://sl.wikipedia.org/wiki/1962))
* *Comoedia de Christi Resurrectione* (1956)
* *Ludus de nato Infante mirificus* (1961)
* *De temporum fine comoedia, Vigilia* (1873, Neufassung 1977)

[[spremeni](http://sl.wikipedia.org/w/index.php?title=Carl_Orff&action=edit&section=6)]

### Predelave

* *Klage der Ariadne* (po Claudio [Monteverdiju](http://sl.wikipedia.org/w/index.php?title=Monteverdi&action=edit), [1925](http://sl.wikipedia.org/wiki/1925), revidirano leta [1940](http://sl.wikipedia.org/wiki/1940))
* *Entrada*, za petdelni orkester in orgle, po [Williamu Byrdu](http://sl.wikipedia.org/w/index.php?title=William_Byrd&action=edit), ([1928](http://sl.wikipedia.org/wiki/1928))

[[spremeni](http://sl.wikipedia.org/w/index.php?title=Carl_Orff&action=edit&section=7)]

### Zbirke za otroke

* *Orff-Schulwerk: Musik für Kinder* (1930-35, revidirano 1950-54)